Sergio Gondolo/A fiòca sle pòbie
Artorn

A fiòca sle pòbie 
Un bel baron ëd valòsche slansà 
a va a spass për la vòlta dël cel. 
Carëssand l’aria sensa fé bordel, 
a cala s’un mond sol e disorientà. 

Tante bòrde ch’a balo con fërvor 
a van mulinand a fé baron. 
Cite brise sensa destinassion, 
sofion ësmòrt a l’arserca ’d color. 

S’àusso e as basso për dòp tombé, 
sle rive, sij pais e sle cassin-e. 
A flotìsso còtie coma bambasin-e 
e mugiand anfelo stra e marciapé. 

Con j’afann dël temp, cite emossion 
a vòlo pì trasparente d’un basin. 
Sël senté dla vita a conta fé dël bin, 
a baron e vers tute le destinassion
Leteratura piemontèisa
Poesìa
Sergio Gondolo